News Update: มาอีกแล้ว โควิดสายพันธุ์ใหม่ ‘มิว’ ใกล้ไทยขึ้นเรื่อยๆ พบเคสแรกในญี่ปุ่นแล้ว WHO หวั่น ต้านทานวัคซีน-หลบหลีกภูมิคุ้มกันได้ - FINNOMENA
องค์การอนามัยโลก (WHO) กำลังเฝ้าระวังไวรัสโควิด-19 สายพันธุ์ใหม่ที่ชื่อ ‘มิว’ ซึ่งอาจเป็นการกลายพันธุ์ที่มีศักยภาพในการหลบเลี่ยงภูมิคุ้มกันที่ได้รับจากการติดเชื้อหรือการฉีดวัคซีน
2 ก.ย. 2564

องค์การอนามัยโลก (WHO) กำลังเฝ้าระวังไวรัสโควิด-19 สายพันธุ์ใหม่ที่ชื่อ ‘มิว’ ซึ่งอาจเป็นการกลายพันธุ์ที่มีศักยภาพในการหลบเลี่ยงภูมิคุ้มกันที่ได้รับจากการติดเชื้อหรือการฉีดวัคซีน
WHO ได้จัดให้สายพันธุ์มิว หรือที่นักวิทยาศาสตร์รู้จักในชื่อของ B.1.621 เป็นสายพันธุ์ที่ต้องจับตามอง (Variants of interest) ในรายงานประจำสัปดาห์ที่มีการเผยแพร่เมื่อวานนี้ (1 ก.ย.)
จากการศึกษาเบื้องต้น พบว่าการกลายพันธุ์ของสายพันธุ์นี้สามารหลบเลี่ยงภูมิคุ้มกันจากธรรมชาติ จากวัคซีน และจากการติดเชื้อได้ดีกว่าสายพันธุ์ดั้งเดิม โดยจำเป็นต้องมีการศึกษาเพิ่มเติมเพื่อพิสูจน์ว่าสายพันธุ์มิวนั้นดื้อต่อวัคซีนและการรักษาในปัจจุบันหรือไม่
ล่าสุด กระทรวงสาธารณสุขญี่ปุ่นยืนยัน 2 เคสแรกในประเทศที่ติดเชื้อไวรัสโควิดสายพันธุ์มิวแล้ว
เคสแรกคือ ผู้หญิงอายุ 40 ปี ที่เดินทางมาจากสหรัฐอาหรับเอมิเรตส์เมื่อวันที่ 26 มิ.ย. และเคสที่ 2 คือ ผู้หญิงอายุ 50 ปี ที่เดินทางมาจากสหราชอาณาจักร เมื่อวันที่ 5 ก.ค. จากรายงานระบุว่าทั้งสองรายไม่แสดงอาการ
สายพันธุ์มิว ค้นพบครั้งแรกในประเทศโคลัมเบีย เมื่อเดือน ม.ค. และได้รับการยืนยันแล้วอย่างน้อย 39 ประเทศ แม้การแพร่ระบาดของสายพันธุ์ดังกล่าวทั่วโลกต่ำกว่า 0.1% แต่การแพร่ระบาดในโคลัมเบียและเอกวาดอร์ยังคงเพิ่มขึ้นอย่างต่อเนื่อง
ปัจจุบัน WHO กำลังเฝ้าระวังสายพันธุ์ที่น่ากังวล (Variants of concern) อยู่ 4 สายพันธุ์ คือ 1. เดลต้า ที่ระบาดครั้งแรกในอินเดียและเป็นสายพันธุ์ที่แพร่หลายที่สุดในปัจจุบัน 2. อัลฟ่า ที่พบครั้งแรกในสหราชอาณาจักร 3.เบต้า ที่พบครั้งแรกในแอฟริกาใต้ และ 4.แกมมา ที่พบครั้งแรกในบราซิล โดยสายพันธุ์ในกลุ่มข้างต้นถูกกำหนดให้เป็นสายพันธุ์ที่ติดต่อได้ง่าย อันตราย ดื้อต่อวัคซีนและการรักษามากกว่า
อ้างอิง: https://www.cnbc.com/2021/09/01/who-says-it-is-monitoring-a-new-covid-variant-called-mu.html
https://www.japantimes.co.jp/news/2021/09/02/national/japan-coronavirus-mu-variant/
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
WHO
โควิด-19
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA